ওয়েব ডেস্ক: সোনাগাছির দমবন্ধ পরিবেশে যাতে ওদের অক্সিজেন ফুরিয়ে না যায়, তাই দুর্বার মহিলা সমন্বয় কমিটি সিদ্ধান্ত নিয়েছিল দুর্বার স্পোর্টস অ্যাকাডেমি তৈরি করার। রোজ সকালে সবুজ ঘাসে ফুটবল গড়িয়ে দিয়ে স্বপ্ন দেখে ওরা। স্বপ্ন দেখে এই ফুটবলই এনে দেবে স্বীকৃতি। ওদের কাজ ওরা করেছে। তাই ডেনমার্কে বিশ্বের তৃতীয় বৃহত্তম যুব টুর্নামেন্ট ডানা কাপ থেকে ডাক পেয়েছে ওরা। কিন্তু আর্থিক সঙ্গতি? পাশে এসে দাঁড়ালেন কলকাতার সঙ্গীতমহল। মুম্বই থেকেও উড়ে এলেন অ্যাশ কিং। ফুটবলের শহর কথা রাখল। এই অনুষ্ঠানের মাধ্যমে উঠে এল ২৩ লক্ষ টাকা। অনুর্ধ ১৬ টুর্নামেন্টে খেলতে এবার ডানা মেলেই উড়ে যাবে ওরা। রইল চব্বিশ ঘন্টা ডট কমের পক্ষ থেকে অশেষ শুভেচ্ছা।